**МБДОУ детский сад «Дюймовочка»**

**«Улу чылын уткуп тура,**

**Шагаавысты байырлаалы!»**

**Сценарий подготовила:**

**воспитатель старшей группы**

**Торжу Д.О.**

**Хову-Аксы, 21.02.2012г.**

**«Дюймовочка» аттыг уруглар садынын**

**«Шагаа-2012» тураскааткан байырлалынын сценарийи.**

**Дерилгези:** Байырлалды эртирер залда тыва огжугешти, дериг-херекселдерни таарыштыр кылган турар. Ханаларда тыва улегер домактарны, дурген-чугааларны саазынга бижээш азып каар.

**Киржикчилери:** 1. Башкарыкчы – 2 болза эки,

2. Ак-Сал ирей,

3. Чажармаа.

**1.Башк-чы:** Амыр-менди айтырбышаан,

Аалдап келген аалчыларга,

«Дюймовочка» садиивисте,

Дангыналар, тайжыларга,

Кара Улу чылын уткаан

Кайгамчыктыг Шагаа-биле

Кудук базып могейбишаан,

Курай салып, чолугаалы!

**2.Башк-чы:** Амыр тур бе, тайбын тур бе, эргим чонум?

Аал-оранынар, ыт-кужунар думаа-ханаадан сол-ла тур бе?

**1.Башк-чы:** Данза солчуп чугаалажыр, таакпы тыртып хоорежир

Арбын чонум силер-биле, амырлажып чолукшуулу!

*(Ийи башкарыкчы денге чолукшуур)*

**2.башк-чы:** Шаандан тура бистин ада-огбелеривис Чаа чылды уткуп, байырлап чораан болгай. Шагаага эрги чылды удээр, чаа чылды уткуур, ынчангаш Шагаанын будуу хунунде улус шупту удувас, хондур ойнап-хоглеп, тывызыктажып, улегер домактажып, дурген-чугаага, кажык дээн ышкаш оюннарга чижип тура хонар турган.

**1.башк-чы:** Чаа чылдын эртенинде огде орган улус аржаан-биле чунуп, идик-хевин харга кактаар. Тей кырынга сан салгаш, от-костун кырынга артыштан эгелээш, бугу аъш-чеминин дээжизин сагаш, оран-тандызынга оргуп, чудуп-тейлеп, йорээл салыр чорааннар.

**2.башк-чы:** Шагнын чаагай эргилдези,

Шагаа хуну унуп келди.

Чанчыл ындыг – артыш, саннын

Чаагай чыдын айдызаалы!

**1.башк-чы:** Аалывыс боор садикче

Ак-Сал ирей аалдап кел чор,

Чажыг чажар Чажармаавыс

Чаа чылдын чажыын чашсын!

*(Тыва хогжум аялгазы-биле Ак-Сал ирей биле Чажармаа чедир келир)*

**Ак-Сал ирей:** Арат-чонум, ажы-толум,

Амыр-менди айтырбышаан,

Буурул бажым могейтим.

Айым чаазы, хунум эртези

Ак чаламавыс азып алган,

Ажы-чемивис делгеп алган,

Чаа чылывыска оргуп,

Чамбы-дипке чалбарып тур мен!

*(ол-бо чукче чалбарып могеер. Ак-Сал ирей артыш салып*

*айдызаар. Ак талды чаламалар-биле баглап, оон чанынга артыш*

*салыр болза улам эки.)*

*(Ол уеде Чажармаа чажыын белеткээр, тос-карак-биле судун оргуп тура)*

**Чажармаа:** Айым, хунум, дээрим оршээ!

Аржаан суглуг хемнерим оршээ!

Аным-меним, тайга-тандым оршээ!

Холегелиг Тандым оршээ!

Холбелчиннээн холум оршээ!

Бажы бедик Чеди-Холум оршээ!

Чажыым чажып, санным салып,

Чалбарып тур мен, оршээ хайыракан!

**Ак-Сал ирей:** Чаа унген Улу чылдын найырында

Чыглып келген чонувуска йорээл доктаап,

Элбекшилин ковей болуп бодаразын,

Эмизинге багай чуве арлы берзин!

Курай-курай! *(шупту курайлаар)*

**2.башк-чы:** Шагаа деп чул?

Шагаа дээрге тыва чоннун,

Чаагай сузук чанчылы-дыр.

Чаа чылдын шагаа ырын

Чаштар биске ырлап берзин.

***Белеткел болуунун уругларынын кууселдезинде «Шагаа ыры»***

**2.башк-чы:** Шагаа хуну моорейлиг,

Адыг-чарыш маргылдаалыг,

Шуру шуудуп, кажык адып

Тывызыктан тываалынар!

Ак оргээвисте чыглып келген оргун чонум, шагаавысты уламчылап, оюн-тоглаавысты эгелээлинер че! Баштай тывызыктажыптар бис бе? Бир эвес тып чадай берзинерзе баажызын азы кол утказын айтырып ап болур. Че-ве, салып эгеледим-не!

***Тывызыктар моорейи***

**1башк-чы:** «Тывызыым дытта, тоолум дошта» *(дош, балык)*

Ийи тала болуп алгаш,

Тывызыкка маргыжар-дыр! *(уруглар биле ада-иелерни ийи ангы командага чарып аар)*

1. Ийи тончулуг, ийи билзектиг, ортузунда кадаглыг *(хачы)*
2. Амдан киирер ак чемим *(сут)*
3. Тейи дежик, ишти курттуг *(ог)*
4. Мун кижи чангыс курлуг *(ширбииш)*
5. Чырык коргенде чунун-даа артынга чаштынар (*холеге)*
6. Чанын билбес кижи

Чагдап болбас чашпан (*шагар-оът)*

1. Чангыс ыяш чайганды, чалан ак холл холзеди *(хойтпак, бышкы)*
2. Ховен иштинде чанагаш оол чыдыр *(буурек)*
3. Узун-оолдун ужу дуктуг *(кургулдай)*
4. Санап четпес хойлар, хемчээп четпес шол (дээр болгаш сылдыстар)
5. Суг мээлиг,

Шой баштыг,

Кидис мончарлыг,

Ыяш хонектиг,

Демир олуттуг *(чылапча, шууруун, оттук, ораанда, паш)*

1. Унген бурузу 365 *(чыл, айлар, хонуктар*)
2. Эртен дорт буттаар,

Душте ийи буттаар,

Кежээ уш буттаар *(кижинин унгээри, кылаштаары, кырый бергеш даянгыыштыг кылаштаары)*

1. Ховен дег ак дуктуг мен,

Аяк ишти ханныг мен *(тоолай)*

1. Тейлеп-ле турар, тейлеп-ле турар,

Тейлээн соонда теккиледир узер *(балды)*

**2.башк-чы:** Тывызыктап тоолдажыр,

Дыжын хандыр хоорежир,

Дурген-чугаа, кожаннажыр,

Дыка чараш сагылгалыг.

***Дурген-чугаа моорейи.***

1. Кордум-кордум коккур дээрим,

Дээрлезе дээлдиген куш,

Кушкаштаза куду шынаа,

Шынаалаза чылгы суруг.

1. Тандылаза тараалыг шол,

Шолденирге шоге-шоге,

Шогелезе чооктуг ошку,

Ошкулезе ореме-сут.

1. Кордум-кордум бир-ле чуулду,

Чул дизе чулду-чурек,

Чуректезе чуген суглуу

Суглуктаза сула челер.

1. Чедер дизе Чедер хову,

Ховулаза холу сынныг,

Сынныглаза сында Бора

Боралаза бодум аъдым.

**1башк-чы:** Тыва чоннун аас-чогаалы

Салгал дамчып чедип келген

Оттур соглээн улегер домаа

Озуп орар салгалдарны кижизидер.

**2башк-чы:** «Улегер домакта нугул чок» дижир болгай. Дараазында улегер домактарга моорейден чарлаар бис бе? ***(Улегер домактар моорейи)***

Мен эгелеп каарымга билир улус бар болза тондурер силер. Кайы командадан улегер домактарны ковей билир эвес хынаптаалынар.

1. Ужук билбес кижи…(*Уну чоктан дора.)*

2. Кижи озер… (*Кидис шойлур)*

3. Чадаг чорба, аьттыг чор…(*Чааскаан чорба, эштиг чор)*

4. Эки кижээ эш хой… *(Эки аътка ээ хой)*

5. Чадаг кижиге чер ырак*…(Чалгаа кижиге чем ырак)*

6. Куш уязынга ынак*…(Кулун иезинге ынак)*

7. Шевер кижи мактадыр…(*Чевен кижи бактадыр)*

**1башк-чы:** Аастыгга алыспас,

Аас-чогаалга шыырак,

Чечен-мерген уруглар

Чугле бистин садикте.

Кайгамчыктыг чечен-мергенинерни коргустунер уруглар. Ам бистин оолдарывыстын чараш содак-шудаан магадап, моге-шыыраан корээлинер!

*(Могелер белеткенип турда дараазында состерни ажыглаар)*

Байырлалдар каастакчызы

Малчын Тывам чоргааралы,

Ковей чонну сорук киирген

Коруштуг-ле тыва хуреш.

Эрес эрлер кеттининер

Эзирлер дег девиилинер!

Хунге соокка дадыктырган

Хурен кызыл шынганнарлыг

Чуу-ле моге богун манаа

Шуглуп унер чуве ирги.

Чирик дуглаан моге эвес  
 Шилиндээ-ле шуглур болзун.

Карак чивеш аразында

Катай кагар, чая тудар,

Кандыг арга ажыглаарын

Кашпагайлар боду билзин.

Тыва хуреш ондактыг-ла

Тывызык дег нарын хуреш.

*Ыры «Доге-баары» (бичии могелер девиир)* ***Тыва хуреш***

**2башк-чы:** Чычыы торгу хевин кеткен

Чараш кыстар бистерде хой,

«Дюймовочка» садиктин

Дангына боор кыстары-дыр!

Дараазында тыва национал хевин кедип алган чараш уругларывысты дорже чалап, бисти оортуп, бараалгап бээринче чалап тур бис *(тыва аялганын уделгези-биле уруглар хевин коргузуп кылаштаарлар)*.

**Башкарыкчы 1:** Шагаа найыр хунун каастаар

Шаанда шагдан тыва оюн

Далгыыр, чиннээр, холечиктээр

**Тевек** – дендии солун оюн.

**Башк-чы 2:** Мун-даа чедир санап тевер

Мунгаранчыг солун оюн.

Шыдамык-ла эрлер тиилээр

Шынап чараш солун оюн.

**1.башк-чы:** Унуп орар Улу чылда

Чаяалганар будер болзун,

Ада-ие, ажы-толге,

Ачы-чолдуг башкыларга,

Эртем оруу ажык болзун!

Эге оруу бурун болзун!

Ада Хунге, ие Черге,

Ак-кок Дээрге, Отка, Сугга,

Айдыс кылып, чажыг чажып,

Авыралдап чудуулунер!

**2.башк-чы:** Уткуп алган Улу чылы

Уттундурбас буян-кежиктиг,

Ууттунмас элбекшилдиг болзунам!

Байлак дужут хайырлазын, оршээ!

Багай чуве хайлы берзин, оршээ!

Чаа чыл-биле бугу чонум,

Шагаа-биле курай-курай!

**Шупту:** Курай-курай!